# data[].attributes.headline
สาเหตุของการเปลื่อนแปลงการถนอมอาหารจากอตีคถึงปัจจุบัน

# data[].attributes.subject
สาเหตุของการเปลื่อนแปลงการถนอมอาหารจากอตีคถึงปัจจุบัน

# data[].attributes.body
การถนอมอาหารไม่ใช่เรื่องใหม่ เป็นกรรมวิธีที่มีมาตั้งแต่ครั้งโบราณนานมาแล้ว เพราะสมัยก่อนตั้งแต่ยังไม่มีตู้เย็น การจะเก็บรักษาเนื้อสัตว์ก็ใช้วิธีตากแดดให้แห้ง การเก็บรักษาด้วยเกลือ หรือแม้แต่วิธีหมักดองแบบคนจีน คนไทยเราก็โตมากับวิธีการถนอมอาหารทั้งนั้น เพียงแต่หลายคนอาจจะไม่เข้าใจว่าอาหารที่กินไปนั้นมีที่มาอย่างไร อย่างเช่น ปลาร้า ปลาจ่อม ผักดอง ของคนอีสาน ถั่วเน่า จิ้นส้มหรือแหนม ของคนเหนือ น้ำปลา ข้าวหมาก ของภาคกลาง กะปิ น้ำบูดู และหนาง ของคนใต้ ในยุคปัจจุบันอาหารที่เป็นสากล พวก แฮม เบคอน ซอส กิมจิ เต้าเจี้ยว โชยุ มิโสะ ฯลฯ ก็ล้วนผ่านการถนอมอาหาร ก่อนที่จะมาเป็นอาหารด้วยกันทั้งนั้น

สมัยก่อนการถนอมอาหารต้องทำครั้งละมาก ๆ เพราะต้องเก็บไว้ ให้ได้มีกินมีใช้นาน ๆ ข้ามเดือน ข้ามปี นั่นก็เพราะลมฟ้าอากาศที่ไม่แน่นอน ฤดูกาลที่อาจจะแปรปรวนได้ทุกเมื่อ และการถนอมอาหารก็เปรียบดังวัฒนธรรมประเพณีที่มีวิธีการที่ต่างกันออกไปในแต่ละพื้นที่ ในทางวิทยาศาสตร์นั้น การถนอมอาหารก็คือการยับยั้งการเจริญเติบโตของจุลินทรีย์ แบคทีเรีย ที่อยู่ในอาหารที่เรามองด้วยตาเปล่าไม่เห็นนั่นเอง

Advertisementขอบคุณภาพประกอบ

pxhere

ปัจจุบันนี้การถนอมอาหารถูกพูดถึงอย่างมากอีกครั้ง นั่นก็เพราะสถานการณ์ไวรัสโคโรน่าสายพันธุ์ใหม่ หรือ COVID-19 กำลังแพร่ระบาด และเป็นที่คาดการณ์กันว่าอาจยาวนานกินวงกว้างไปทั่วโลก ทำให้ผู้คนไม่กล้าออกจากบ้านไปไหน มีการกักตุนอาหาร ของกินของใช้ต่าง ๆ การถนอมอาหารก็เป็นทางเลือกหนึ่งในการเก็บรักษาอาหาร ยืดอายุอาหารให้ยาวนานกว่าปกติ เราจะมาดูกันว่าเมื่อถึงวันที่เราต้องกักตุนอาหารไว้ในบ้านให้พอกินพอใช้นั้นเราจะทำอย่างไรได้บ้างขอบคุณภาพประกอบ

pxhere

เริ่มที่คนยุคใหม่รู้จักกันดีเลยก็คือการ freeze หรือแช่แข็ง การแช่แข็งต่างจากการแช่เย็น เพราะการแช่แข็งที่ดีนั้น อุณหภูมิต้องต่ำกว่า -18 องศา เพราะจะทำให้การถนอมอาหารนั้น สามารถอยู่ได้นานถึง 2 ปีเลยทีเดียว ขณะที่การแช่เย็นแบบตู้เย็นในบ้านเรานั้น อุณหภูมิเพียง -5 องศา ระยะเวลาการถนอมอาหารก็จะสั้นกว่า อาหารประเภท frozen food จะพบเห็นได้ตามตู้แช่แข็งใน Supermarket ในห้างสรรพสินค้ามากมาย พวกปลา กุ้ง ปลาหมึก มันฝรั่งนำเข้าจากประเทศต่าง ๆ

Advertisement

ภาพประกอบโดยผู้เขียน

การหมักดอง ที่เรารู้จักกันดีก็จะเป็นพวก ผักกาดดอง กระเทียมดอง ขิงดอง แตงกวาดอง ผักเสี้ยนดอง บ๊วยดอง การหมักดองประเภทนี้มักจะใช้กับพืชผัก โดยการหมักในน้ำเกลือ หรือน้ำส้ม หรือการดองอาหารทะเลแบบ หอยดอง กั้งดอง ปูเค็ม ฯลฯ กรรมวิธีก็เพียงแต้มเกลือกับน้ำให้เดือด ทิ้งไว้ให้เย็น แล้วนำมาราดจนท่วมสิ่งที่เราต้องการดอง จากนั้นก็ปิดฝาไม่ให้อากาศเข้าได้ หมักทิ้งไว้ประมาณ 7 วัน ถ้าต้องการดองให้มีรสหวานด้วย อย่างขิงดอง ก็เพียงแต่เติมน้ำตาล น้ำส้ม เข้าไปด้วย ก็จะออกไปทางรสหวาน หรือสามรส ส่วนการหมักเกลือก็แทบจะเป็นเหมือนวัฒนธรรมพื้นถิ่นของทุกภาคของคนไทยไปแล้ว อย่างพวก ปลาร้า ปลาจ่อม น้ำบูดู หนาง จริง ๆ แล้วกรรมวิธีถนอมอาหารแบบนี้ทำกันทุกภาคคล้าย ๆ กัน แต่ชื่อเรียกแตกต่างกันไปเท่านั้นเอง

Advertisementขอบคุณภาพประกอบ

pxhere

การเชื่อม การเชื่อมน้ำตาลก็เป็นการถนอมอาหารอีกทางเลือกหนึ่ง ส่วนมากนิยมใช้กับผลไม้ เพราะความร้อนและน้ำตาลจะยับยั้งการเจริญเติบโตของจุลินทรีย์ได้ดี ที่เราเห็นกันตามตลาดบ่อย ๆ ก็พวกมันเชื่อม สาเกเชื่อม ลูกตาลเชื่อม ขนุนเชื่อม ฯลฯ การเชื่อมหวานแบบนี้จะสามารถเก็บถนอมอาหารได้เป็นระยะเวลานาน แล้วก็ยังมีการเชื่อมแห้ง หรือที่เรียกว่าการฉาบ ด้วยเหมือนกัน การฉาบจะเคี่ยวจนน้ำตาลงวดกว่าการเชื่อม เคี่ยวจนน้ำตาลเกือบจะจับตัวเป็นก้อน แล้วเอาผลไม้ต่าง ๆ ลงไปคลุกเคล้า ที่เป็นที่นิยมก็คือ มันฉาบ กล้วยฉาบขอบคุณภาพประกอบ

pxhere

การแช่อิ่ม การแช่อิ่มก็คือการหมักดองโดยใช้น้ำตาลแทนเกลือนั่นเอง และส่วนใหญ่จะใช้กับผัก ผลไม้ที่มีรสขื่น ๆ หรือรสเปรี้ยวจัด ๆ ในวิธีโบราณอาจจะกำจัดความเปรี้ยวก่อนด้วยการเอาไปแช่น้ำปูนใส แล้วค่อยมาแช่น้ำเชื่อม แล้วปิดฝาให้สนิท ไม่ให้อากาศเข้าได้ ระยะเวลา 4-7 วัน ผลไม้ที่นิยมแช่อิ่มก็จะได้แก่ มะกอก มะดัน มะยม มะม่วง มะขามขอบคุณภาพประกอบ

pxhere

การตากแห้ง ตากแดด น่าจะเป็นวิธีการถนอมอาหารที่ง่ายและประหยัดที่สุดแล้ว โดยจะนิยมใช้กับอาหารทุกประเภท ตั้งแต่เนื้อสัตว์ ผัก และผลไม้ กรรมวิธีก็เพียงแต่เอามาตากแดดจัด ๆ เพื่อไล่ความชื้นออกจากอาหาร เพราะการโดนแดดจัด ๆ นั้น จะทำให้จุลินทรีย์ในอาหารตาย ไม่สามารถเจริญเติบโตได้ ทำให้สามารถเก็บไว้ได้นาน ไม่เน่าไม่เสีย ที่เป็นที่นิยมทำกันมากก็คือ ปลาแห้ง  หมูแดดเดียว เนื้อแดดเดียว ผักกาดตากแห้ง กล้วยตากขอบคุณภาพประกอบ

pxhere

การถนอมอาหารนั้นทำให้เราเก็บอาหารต่าง ๆ ไว้ได้นานโดยไม่ต้องแช่เย็น แต่ก็ต้องคำนึงถึงความสะอาด ถูกหลักอนามัยด้วยเช่นกัน ในครอบครัวสมัยใหม่การถนอมอาหารอาจไม่เป็นที่นิยมเท่าใดนัก แต่บางครั้งการเก็บอาหารอย่างดี รู้วิธีรักษาสภาพอาหาร รู้จักประยุกต์ปรับใช้ ก็ถือเป็นการถนอมอาหารให้ยืนยาวกว่าปกติได้ด้วยเช่นกัน อย่างการห่อผักผลไม้ด้วยกระดาษหนังสือพิมพ์ การคั้นน้ำมะนาวแช่เย็นไว้ก่อนจะถึงหน้าร้อนที่มะนาวแพง การแช่แข็งเนื้อหมู เนื้อวัว ในถุง หรือกล่องพลาสติกโดยการหั่นแยกให้พอดีต่อการทำอาหารในแต่ละมื้อ การไม่ต้องล้างไข่ไก่ การเก็บหอมกระเทียมไว้ในถุงตาข่ายระบายอากาศ การแช่ใบมะกรูดเพื่อไล่แมลงในถังข้าวสาร การเก็บผักในถุงซิบล็อค หรือกล่องพลาสติก หรือการใช้ฟิล์มห่อหุ้มผลไม้ วิธีการเหล่านี้ล้วนเป็นการถนอมอาหารให้เก็บไว้ได้อย่างยาวนานขึ้น

ยิ่งในสถานการณ์ไวรัสระบาด ออกไปนอกบ้านแต่ละครั้งก็ลำบากแบบนี้ด้วยแล้ว การใส่ใจเรื่องการเก็บอาหารก็เป็นเรื่องสำคัญ ที่เราทุกคนต้องเตรียมพร้อมไว้ในยามจำเป็น การถนอมอาหารนอกจากจะเก็บรักษาอาหารไว้ได้ยาวนานขึ้นแล้ว ยังเป็นการรู้จักใช้ทรัพยากรได้อย่างคุ้มค่าอีกด้วยเช่นกัน
ที่มา
https://food.trueid.net/detail/v1pym9OrobN6

# data[].attributes.headline
การถนอมอาหารในอดีต

# data[].attributes.subject
การถนอมอาหารในอดีต

# data[].attributes.body
1. เก็บในสภาพสด

หอม กระเทียม : แขวนไว้บนราวใต้ถุนบ้าน ในที่ที่มีอากาศถ่ายเทได้สะดวก จะเป็นการลดปริมาณน้ำของหอมและกระเทียม ทำให้สามารถเก็บไว้ได้นาน

ฟักเขียว ฟักทอง : เป็นผักที่มีเปลือกหนา จะสามารถเก็บไว้ได้นาน ถ้าเก็บในที่ร่มและอากาศถ่ายเทได้สะดวกมะนาวสด : ซึ่งใช้วิธีฝังทรายที่พรมน้ำเล็กน้อย จะเป็นการช่วยลดอุณหภูมิทราย จะป้องกันไม่ให้ผิวของเปลือกมะนาวสัมผัสอากาศ เป็นการป้องกันการเหี่ยว ทำให้สามารถเก็บมะนาวได้เป็นเวลาหลายเดือน

2. การแปรรูป เป็นผลิตภัณฑ์อาหารชนิดต่างๆ

มีการปฏิบัติต่อเนื่องกันมาหลายวิธี แต่ละวิธีอาจจะแตกต่างกันออกไป แล้วแต่ความนิยมในท้องถิ่น ซึ่งอาจจะแบ่งออกได้ ดังนี้

2.1 การทำให้แห้ง

– การตากแดด

การผึ่งลม และตากแดดให้แห้ง เพื่อจะได้ผลิตภัณฑ์ที่สามารถเก็บไว้ได้นาน เช่น กล้วยตาก ปลาแห้ง ผักตากแห้ง เครื่องเทศ เป็นต้น

2.2 การรมควัน

วิธีนี้จะใช้ในการเก็บรักษาปลา ในรูปของปลาย่างแห้ง ขั้นต้นต้องทำความสะอาดปลา โดยเอาไส้และพุงออกให้หมด ล้างให้สะอาด แล้ววางปลาบนตะแกรงไม้ไผ่เหนือกองไฟ ที่มีควัน เชื้อเพลิงที่ใช้เพื่อทำให้เกิดควัน ได้แก่ กาบมะพร้าว ชานอ้อย ขี้เลื่อย โดยทำให้เกิดการเผาไหม้อย่างช้าๆ และมีควันออกมา จะต้องครอบเตาด้วยภาชนะที่สามารถเก็บควันให้รมปลาอยู่ภายใน ใช้ถ่านหรือฟืนเป็นตัวที่ทำให้เกิดความร้อนในการย่าง หมั่นกลับปลาบ่อยๆ ควันจะจับที่ตัวปลา แล้วยังจับที่ผิวของปลา ทำให้มีสีน้ำตาลอมเหลือง และทำให้ปลามีกลิ่นหอมเฉพาะตัว ชวนรับประทาน

2.4 การทอดหรือการคั่ว

– การทอด

ทำได้โดยนำผลิตผลทางการเกษตรมาปอกเปลือก หั่นเป็นชิ้นบางๆ ตามความชอบ ของแต่ละครอบครัว แล้วนำลงทอดในน้ำมันร้อนๆ พอสุก ก็นำขึ้นจากน้ำมัน ตั้งทิ้งไว้บนตะแกรงให้สะเด็ดน้ำมัน เตรียมน้ำเชื่อมข้นมากๆ แล้วนำผักหรือผลไม้ที่สะเด็ดน้ำมันแล้ว ลงไปคลุกเคล้าให้เข้ากันดี น้ำตาลจะเคลือบชิ้นผักหรือผลไม้นั้น ทิ้งไว้ให้แห้ง น้ำตาลที่เคลือบจะแข็งตัว ถ้าเก็บไว้ในภาชนะที่ปิดมิดชิด จะสามารถเก็บไว้ได้นาน เช่น กล้วยฉาบ เผือกฉาบ หรือ ถั่วลิสงคลุก เป็นต้น

– การคั่ว

เป็นการทำผลิตผลการเกษตรให้สุก โดยคนกลับไปกลับมาในกระทะที่ตั้งไฟให้ร้อน เช่น ถั่วลิสงคั่ว หรือถ้าผลิตผลนั้น มีเปลือกหนา เช่น มะก่อ เกาลัด ในการคั่ว ส่วนมากจะใช้ทราย ช่วยในการกระจายความร้อนเข้าไปในเนื้อของเม็ดมะก่อ หรือเกาลัด เพื่อเนื้อจะได้สุกอย่างสม่ำเสมอ โดยปลือกไม่ไหม้ เมื่อสุกแล้ว นำมาแยกออกจากทราย ผึ่งให้เย็น เก็บไว้รับประทานได้หลายวัน

2.5 การหมักเกลือ

การถนอมผลิตผลการเกษตร โดยใช้เกลือเป็นตัวช่วยในการรักษา ไม่ให้ผลิตผลเน่าเสียง่าย โดยเฉพาะอย่างยิ่งอาหารจำพวกเนื้อสัตว์ ซึ่งมีโปรตีนสูง ถ้าทิ้งไว้จะเกิดการเน่าเสีย ดังนั้น ในกรณีที่มีปริมาณมาก ไม่สามารถรับประทานได้หมด จึงจำเป็นต้องเก็บไว้ เพื่อรับประทานได้นานวัน โดยคลุกเนื้อสัตว์กับเกลือ ทำให้เนื้อสัตว์มีรสเค็ม ซึ่งทำให้เกิดภาวะไม่เหมาะแก่การเจริญเติบโต ของจุลินทรีย์ โดยทั่วไปมักจะเอาเนื้อหมัก เกลือนั้นมาตากแดด 1-2 วัน แล้วจึงเก็บไว้ เพื่อรับประทานได้หลายวัน หรือแขวนผึ่งลมให้ เนื้อแห้ง อาจจะทอดหรือปิ้งก่อนรับประทาน ซึ่ง เกลือจะช่วยเสริมให้เนื้อสัตว์นั้นมีรสดีขึ้น

2.6 การหมักดอง

คนไทยส่วนใหญ่จะกล่าวถึงการหมัก และการดองควบคู่กันไป แต่ในหลักการถนอมอาหาร ถึงแม้ว่าคนในสมัยก่อนจะไม่ทราบ แต่การหมัก (fermentation) และการดอง (pickling) นั้นต่างกัน โดยวิธีทำ คือ

– การหมัก

หมายถึง การถนอมอาหาร โดยอาศัยจุลินทรีย์ ที่มีประโยชน์บางชนิด เป็นตัวช่วยในการย่อยสลาย หรือเปลี่ยนแปลงองค์ประกอบทางเคมีของวัตถุดิบ อาจเติมเกลือหรือไม่ก็ได้ และอาจเติมส่วนประกอบอย่างอื่น เช่น ข้าวคั่ว เพื่อเสริมให้จุลินทรีย์มีบทบาทในการหมัก ทำให้เกิดรสชาติที่ต้องการ ซึ่งอาจต้องหมักทิ้งไว้ ประมาณ 2-3 วัน หรือหลายเดือน แล้วแต่ชนิดของผลิตภัณฑ์ เช่น น้ำปลา ปลาร้า ปลาเจ่า หม่ำ ไส้กรอก (เปรี้ยว) เค็มหมักนัด ข้าวหมาก อุ (น้ำเมาหมักจากข้าว) ผักกาดดอง และหน่อไม้ดอง เป็นต้น

– การดอง

หมายถึง การถนอมอาหารในน้ำเกลือ และมีน้ำส้มเล็กน้อย อาจเติมเครื่องเทศ น้ำตาล หรือน้ำมันด้วยก็ได้ การดองอาจอาศัยเชื้อจุลินทรีย์เข้าไปช่วย ถ้าดองในน้ำเกลือ ที่มีความเข้มข้นต่ำ เช่น แตงกวาดอง กระเทียมดอง ขิง ดอง เป็นต้น หรืออาจดองโดยไม่ต้องอาศัยเชื้อจุลินทรีย์เลย ซึ่งมักใช้กับผลไม้ที่มีรสเปรี้ยว หรือที่มีความเป็นกรดสูง และใช้น้ำเกลือที่เค็มจัด เช่น มะม่วงดอง เป็นต้น

In the end. กรรมวิธีในการถนอมอาหารแบบที่คนสมัยก่อนได้สอนบอกต่อกันมานั้น หากพูดในเรื่องของถนอมอาหารแบบการหมักดอง ยังสามารถแยกย่อย ได้อีกเช่น การหมักดองที่แบ่งออกตามประเภทของวัตถุดิบของการเกษตรที่ใช้ คือ การหมักดองผักและผลไม้ การหมักดองสัตว์น้ำ การหมักดองเนื้อสัตว์ การดองอาหารอื่นๆ การดองไข่เค็ม อ่านต่อที่นี่ วิธีการถนอมอาหาร แบบการหมัก-ดอง

ที่มา

https://lifestyle.campus-star.com/knowledge/105596.html

# data[].attributes.headline
ประเภทของการถนอมอาหารในปัจจุบัน

# data[].attributes.subject
ประเภทของการถนอมอาหารในปัจจุบัน

# data[].attributes.body
วิธีถนอมอาหาร

การถนอมอาหารเทคนิคหนึ่งที่สำคัญที่สุดในการดำรงชีวิตซึ่งถูกพัฒนามาแต่โบราณ ที่จริงแล้วมันเป็นเรื่องใกล้ตัวมากที่เราควรใส่ใจและควรเข้าใจข้อดีในแต่ละวิธีดังนี้

วิธีถนอมอาหารมีหลายวิธีดังนี้

1. การเชื่อม

เป็นการใส่น้ำตาลในอาหาร โดยใช้ความร้อน ทำให้อาหารสุก และเก็บไว้ได้นาน น้ำตาลจะเป็นสารที่ช่วยยับยั้งการเจริญเติบโตของจุลินทรีย์ เช่น การเชื่อมกล้วย ลินจี่ ลูกตาล มะม่วง กระท้อน สับปะรด วิธีนี้ต้องเก็บไว้ในตู้เย็นเท่านั้น ถ้าเอาออกมารับประทานควรรับประทานให้หมด ถ้ารับประทานไม่หมดและทิ้งไว้ค้างคืน อาจจะทำให้เสียได้
2. การหมักดอง
เช่น ดองปูเค็ม หอยดอง ไข่เค็ม ขิง กระเทียม ผักและผลไม้ โดยใช้เกลือหรือน้ำเกลือแล้วแต่จะเอาอะไรมาทำ การดองพวกนี้ จะสามารถนำไปปรุงอาหารได้ วิธีการดองคือ นำปู หรือ ผัก ผลไม้ ที่ต้องดองมาล้างน้ำให้สะอาดก่อน จากนั้นก็ใส่เกลือแต่ไม่ต้องเยอะมาก เพราะกรดแลคติกจะช่วยป้องกันไม่ให้จุลินทรีย์ที่ทำให้อาหารบูดเน่าเจริญเติบโต
3. การแช่อิ่ม

ผลไม้ เช่น มะละกอ พุทรา มะยม มะม่วง ลำไย มะขาม และอื่นๆ และการแช่อิ่มผักก็มี เช่น ฟักทอง มะเขือเทศ วิธีคือ นำผลไม้มาแช่ในน้ำเกลือก่อน เพื่อที่จะให้ผลไม้ลดความเปรี้ยวความขมลง พอแช่เสร็จ (ไม่ควรแช่นาน) ก็เตรียมน้ำเชื่อม เพื่อที่จะนำมาเคี่ยวหลังจะนั้นก็รอให้เย็น พอเย็นปุ๊บเราก็เอาผลไม้มาแช่ในน้ำเชื่อม แล้วทิ้งไว้ค้างคืน เป็นอันเสร็จ แต่ถ้าหากชอบแบบเข้มข้นกว่านี้ ก็สามารถทำน้ำเชื่อมใหม่ก็ได้ แต่แล้วแต่คนชอบ

4. การกวน

เช่น การกวนทุเรียน มะม่วง สับปะรด เป็นการถนอมอาหารอย่างหนึ่ง วิธีทำก็คือ เอาผลไม้มาล้างสะอาดทิ้งไว้ให้สะเด็ดน้ำ จากนั้นเราก็นำผลไม้ที่จะกวนมาผสมกับน้ำตาล ใช้ความร้อนเคี่ยวจนได้เป็นเนื้อเดียวกัน เป็นอันเสร็จ เราก็สามารถเก็บไว้ได้นาน

5. ตากแห้ง

การตากแห้งก็เป็นอีกวิธีหนึ่งที่ดีและถนอมอาหารได้มาก โดยเฉพาะ ปลา เนื้อสัตว์ ผัก ผลไม้ วิธีทำก็ไม่มีไรมาก แค่เอา หมู เอามาตาก เป็นหมูแดดเดียว นำหมูมามักกับเกลือ นิดหน่อย แล้วเราก็ต่างแดดไว้ ให้แห้งสนิท เราก็สามารถเก็บไว้กินได้นานๆได้ อีกอย่างคือ ปลา เราก็สามารถนำมาตากแห้งได้เหมือนกัน ที่ขาดไม่ได้ของการตากแห้งก็คือกล้วยแตกนั้นเอง ปอกเปลือกกล้วยแล้วก็นำมาตากแดด รอจนแห้ง เป็นอันเสร็จ
6. การแช่แข็ง

เป็นทางออกที่ดีที่สุดของยุคสมัยนี้ โดยเฉพาะที่เป็นเนื้อสัตว์ ถ้าอยากเก็บไว้นาน ควรใส่ถุงถนอมอาหาร หาซื้อทั่วไป ควรแบ่งเนื้อหมูเป็นสัดส่วนเท่าๆกัน เพื่อที่จะเก็บใส่ถุงถนอมอาหารได้ วันไหนเราอยากทำกับข้าวเราก็สามารถนำออกมาทำได้เลย เพราะเราหั่นแช่ไว้เป็นหลายถุงแล้ว มันเป็นวิธีที่ดี หรือถ้าใครอยากที่จะใส่ถุงพลาสติกธรรมดาเราก็สามารถทำได้ โดยการเอาเนื้อหมูออกมาเช็ดใช้ผ้าสะอาดๆชุบน้ำหมาดๆเช็ด หลังจากนั้นก็สามรถเอาเข้าตู้เย็นได้

– ส่วนผัก ผลไม้ สามารถแยกชนิดของผัก และผลไม้ ใส่ถุงพลาสติกหรือ ถุงถนอมอาหารได้ เก็บตามช่องผัก เป็นอันเรียบร้อย

ที่มา
http://www.ohlor.com/%E0%B8%A7%E0%B8%B4%E0%B8%98%E0%B8%B5%E0%B8%96%E0%B8%99%E0%B8%AD%E0%B8%A1%E0%B8%AD%E0%B8%B2%E0%B8%AB%E0%B8%B2%E0%B8%A3/

# data[].attributes.headline
ความหมายของการถนอมอาหาร

# data[].attributes.subject
ความหมายของการถนอมอาหาร

# data[].attributes.body
ความหมายของการถนอมอาหาร

การเก็บอาหารหรือแปรรูปอาหารทำให้อยู่ได้นานไม่บูดเสีย และผลของการถนอมอาหารจะช่วยยืดอายุอาหาร การเปลี่ยนแปลงในด้าน สี กลิ่น รส เนื้อ สัมผัส และ ยังคงคุณค่าทางโภชนาการของอาหารไว้ การถนอมอาหารเป็นกระบวนการของการแปรรูป ด้วยวิธีหลายอย่าง ได้แก่ การดอง การแช่อิ่ม การตากแห้งและการเชื่อม เป็นต้น
ที่มา
https://sites.google.com/a/nareerat.ac.th/food-preservation/khwam-hmay-khxng-kar-thnxm-xahar

# data[].attributes.headline
ความสำคัญของการถนอมอาหาร

# data[].attributes.subject
ความสำคัญของการถนอมอาหาร

# data[].attributes.body
ความสำคัญของการถนอมอาหาร

การถนอมอาหารมีประโยชน์ และมีความสำคัญหลายอย่าง เช่น1. ช่วยบรรเทาความขาดแคลนอาหาร เช่นการเก็บรักษา และแปรรูปอาหารในยามสงครามเกิดภัยธรรมชาติ เกิดภาวะแห้งแล้งผิดปกติ2 ช่วยให้เกิดการกระจายอาหาร เพราะในบางประเทศไม่สามารถผลิตอาหารให้เพียงพอต่อความต้องการของประชากรได้ จึงจำเป็นต้องอาศัยอาหารจากแหล่งผลิตอื่น3. ช่วยให้มีอาหารบริโภคนอกฤดูกาล เช่นเมื่อพ้นฤดูการผลิตของผลิตผลเกษตรนั้นๆ ไปแล้ว ก็ยังสามารถนำผลิตภัณฑ์ที่เก็บไว้มาบริโภคได้4. ใช้อาหารเหลือให้เกิดประโยชน์ เช่น ในกระบวนการแปรรูปผลผลิตการเกษตรจะมีวัตถุดิบเหลือทิ้ง ซึ่งเราสามารถนำส่วนที่เหลือนั้นมาแปรรูปเก็บไว้เป็นอาหารได้5. ช่วยให้เกิดความสะดวกในการขนส่ง โดยที่อาหารไม่เน่าเสีย สามารถพกพาไปที่ห่างไกลได้6. ช่วยยืดอายุการเก็บอาหารไว้ให้ได้นาน เพราะอาหารที่ผ่านการแปรรูปเพื่อการถนอมอาหารไว้จะมีอายุการเก็บที่ยาวนานกว่าอาหารสด7. ช่วยเพิ่มมูลค่าผลผลิตทางการเกษตร และลดปัญหาผลผลิตล้นตลาด
ที่มา
https://sites.google.com/site/chalidasurach/kar-thnxm-xahar/khwam-sakhay-khxng-kar-thnxm-xahar

# data[].attributes.headline
เทคโนโลยีถนอมอาหาร

# data[].attributes.subject
เทคโนโลยีถนอมอาหาร